ঐতিহাসিক ভূগোল
ঐতিহাসিক ভূগোল হল ভূগোলের একটি বিশেষ শাখা যাতে সময়ের সাথে সাথে ভৌগোলিক প্রপঞ্চগুলির পরিবর্তিত হওয়ার পথ সম্পর্কে অধ্যয়ন করা হয়। এটি এমন একটি সমন্বিত শাখা যা বিষয়ভিত্তিক এবং পদ্ধতিগত সামঞ্জস্যতা সম্পর্কিত পঠনে ইতিহাস, নৃবিজ্ঞান, বাস্তুবিদ্যা, ভূতত্ত্ব, পরিবেশ বিদ্যা, সাহিত্য অধ্যয়ন এবং অন্যান্য ক্ষেত্রগুলি হতে বিভিন্ন অংশ স্বীয় অধিক্ষেত্রে একীভূত করে নেয়। যদিও ঐতিহাসিক ভূগোলের বেশিরভাগ কাজকেই মানবীয় ভূগোল হিসাবে বিবেচনা করা হয়, তবে এই ক্ষেত্রটিতে প্রাথমিকভাবে নৃতাত্ত্বিক নয় এমন ধরনের ভৌগোলিক পরিবর্তনের অধ্যয়নও অন্তর্ভুক্ত। ঐতিহাসিক ভূগোল প্রায়শই বিদ্যালয় এবং বিশ্ববিদ্যালয়ের পাঠ্যক্রমের ভূগোল এবং সামাজিক অধ্যয়ন ক্ষেত্রের একটি প্রধান উপাদান। বর্তমানে চল্লিশেরও বেশি দেশের পণ্ডিতেরা ঐতিহাসিক ভূগোল নিয়ে গবেষণা সম্পাদন করছেন।